Diari Oficial de la Generalitat Valenciana


Sumari del DOGV 3463, del 29-03-1999 (1999/2092)

ORDRE d'1 de març de 1999, de la Conselleria de Benestar Social, per la qual es convoquen ajudes destinades a subvenir la realització, per part d'ajuntaments de la Comunitat Valenciana, d'activitats d'assessorament i atenció jurídica a la dona, durant l'exercici de 1999, en el marc del Pla d'Igualtat d'Oportunitats del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3463

Data del DOGV
:   29-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/2092


Data del document
:   01-03-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * suport econòmic
    * dona
    * ajuda pública

ORDRE d'1 de març de 1999, de la Conselleria de Benestar Social, per la qual es convoquen ajudes destinades a subvenir la realització, per part d'ajuntaments de la Comunitat Valenciana, d'activitats d'assessorament i atenció jurídica a la dona, durant l'exercici de 1999, en el marc del Pla d'Igualtat d'Oportunitats del Govern Valencià. [1999/X2092]
  
La promoció de la igualtat d'oportunitats entre dones i homes requereix l'adopció de mesures d'acció positiva, eficaces i executives, dirigides a eradicar les situacions de discriminació per raó de sexe i a adaptar l'organització de la societat valenciana per aconseguir una distribució més justa dels rols d'homes i dones.
  
Conscient d'això, el Govern Valencià, en la sessió de 27 de maig de 1997, va aprovar el Pla d'Actuació per a la Igualtat d'Oportunitats entre Homes i Dones 1997-2000, el qual planteja per primera vegada en la Comunitat Valenciana la integració de les polítiques d'igualtat d'oportunitats dins de les polítiques generals de la Comunitat i proposa una estratègia seriosa i concreta d'acció a mitjà termini, integradora i global.
  
En aquest marc, escau a la Direcció General de la Dona de la Conselleria de Benestar Social elaborar, promoure i executar les mesures per fer efectiu el principi d'igualtat entre homes i dones en tots els àmbits de la vida política, econòmica, cultural, social i laboral de la Comunitat Valenciana.
  
Concretament i entre altres funcions atribuïdes a aquest centre directiu es compta "prevenir i si s'escau contribuir a eliminar tota situació d'abús o de discriminació, directa o indirecta, de la dona, així com coadjuvar en la tramitació de les denúncies que es formulen contra tals situacions".
  
Amb aquesta finalitat existeix, des de 1995, en la seu de la Direcció General de la Dona de València un servei d'assistència jurídica a la dona, posat en funcionament a través de la col·laboració institucional entre la Conselleria de Benestar Social i el Col·legi d'Advocats de València, i que posteriorment es va estendre a les ciutats de Castelló i Alacant, sempre mitjançant la subscripció de convenis de col·laboració amb els respectius col·legis d'advocats.
  
Davant la constatació de la demanda social existent respecte de l'esmentat servei d'atenció jurídica dirigit específicament a dones, especialment en qüestions relatives principalment a separacions, divorcis, unions de fet, impagaments de pensions, liquidacions de béns a guanys, maltractaments i violència de gènere en general, així com altres qüestions d'àmbit civil i laboral; en base a l'experiència acumulada al llarg d'aquest temps es creu convenient establir fórmules que permeten als ajuntaments que així ho desitgen i que disposen de la capacitat adequada, dur a cap la prestació d'aquest servei d'assessorament jurídic a dones de la Comunitat Valenciana i incorporar-se així al desenvolupament de polítiques d'igualtat entre dones i homes.
  
D'altre costat, dins d'aquell àmbit del Pla d'Igualtat d'Oportunitats, mitjançant aquesta ordre es convoquen ajudes econòmiques encaminades a la realització d'activitats d'informació, atenció, orientació i assessorament en totes aquelles qüestions jurídiques que demanden les dones, per part dels ajuntaments de la Comunitat Valenciana amb una població superior a 100.000 habitants; sense perjudici que es pogueren estendre aquest tipus d'ajudes a municipis de menor població en futurs exercicis.
  
En virtut de tot l'anterior i fent ús de les atribucions concedides per l'article 35, apartat e) de la Llei de la Generalitat Valenciana 5/1983, de 30 de desembre, de Govern Valencià, a proposta de la Direcció General de la Dona,
  
ORDENE
  
Primer. Objecte de la convocatòria
  
És objecte d'aquesta ordre la convocatòria d'un concurs públic per a la concessió d'ajudes encaminades a finançar la prestació, amb caràcter gratuït per a les usuàries, d'atenció, informació, orientació i assessorament en totes aquelles qüestions jurídiques que demanden les dones, que realitzaran ajuntaments de la Comunitat Valenciana amb una població de dret igual o superior als 100.000 habitants; així com l'aprovació de les bases per les quals s'ha de regir l'esmentada convocatòria i el model oficial de sol·licitud per a les esmentades ajudes, que s'incorporen com a annexos I i II, respectivament, a aquesta ordre.
  
Segon. Dotació pressupostària
  
El finançament de les ajudes es durà a cap amb càrrec a la línia de subvenció 405/000/98, del programa 323.10 del pressupost de despeses per a 1999 de la Conselleria de Benestar Social, per un import global màxim, en conjunt de deu milions de pessetes (18.670.113 PTA), que es distribuirà entre els ajuntaments que concórreguen a aquesta convocatòria amb subjecció als criteris que estableixen les bases.
  
DISPOSICIONS FINALS
  
Primera
  
S'autoritza la directora general de la Dona perquè, en l'àmbit de les seues competències, adopte les mesures necessàries per al desenvolupament i l'aplicació d'aquesta ordre.
  
Segona
  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.
  
Tercera
  
Contra aquesta ordre, que exhaureix la via administrativa, es podrà interposar un recurs contenciós administratiu, en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
València, 1 de març de 1999
  
La consellera de Benestar Social,
  
MARCELA MIRÓ PÉREZ
  
Annex I
  
Bases del concurs públic
  
Primera. Objecte de la convocatòria
  
És objecte d'aquesta convocatòria la concessió d'ajudes encaminades a finançar la prestació, amb caràcter estable i gratuït per a les usuàries, d'atenció, informació, orientació i assessorament en totes aquells qüestions jurídiques que demanden les dones, que realitzaran els ajuntaments de la Comunitat Valenciana.
  
Segona. Beneficiaris
  
Podran optar a aquestes ajudes els ajuntaments de municipis de la Comunitat Valenciana amb una població de dret igual o superior als 100.000 habitants.
  
Tercera. Funcions mínimes d'atenció jurídica a la dona que prestaran els ajuntaments
  
Per a ser beneficiaris de les ajudes convocades mitjançant aquesta ordre, els ajuntaments hauran de prestar les següents funcions d'atenció jurídica a la dona:
  
Atorgar la informació legal oportuna que requeresquen les dones, dirigint i orientant aquestes cap a les institucions i organismes competents per a la resolució del problema.
  
Resoldre les consultes extrajudicials de qualsevol ordre que no exigesquen la designació d'un lletrat/ada del torn d'ofici.
  
Quan l'assumpte exigesca la designació de lletrat/ada i/o procurador/a, realitzar les següents activitats:
  
Informar les dones dels requisits que exigeix la Llei per gaudir i obtenir el dret a la justícia gratuïta, en cas de tenir-hi dret i facilitar els documents que caldrà formalitzar amb aquesta finalitat.
  
Informar la sol·licitant de les conseqüències de la no obtenció del dret a la justícia gratuïta.
  
Determinar amb la màxima precisió el procediment que cal iniciar si s'escau, a fi d'evitar designacions que després hagueren de ser objecte de renúncia per estar la sol·licitud incorrectament formalitzada, emplenada o correspondre l'assumpte a altra jurisdicció o competència.
  
Quarta. Titularitat de l'activitat
  
Dels serveis i/o activitats d'assessorament i atenció jurídica a la dona que presten els ajuntaments beneficiaris de les ajudes seran titulars aquests, sense perjudici de les facultats de control que corresponguen a la Conselleria de Benestar Social d'acord amb aquestes bases.
  
Cinquena. Condicions de la prestació
  
Per al gaudi de les ajudes regulades en aquesta ordre, els ajuntaments hauran de prestar les activitats i/o serveis d'atenció jurídica d'acord amb els següents requisits:
  
L'assessorament i l'atenció jurídica s'haurà de prestar a qualsevol dona que els sol·licite, sense cap tipus d'exclusió.
  
El local on es desenvolupe la prestació haurà d'estar convenientment senyalitzat, amb observança del que disposa la base dotzena i comptar amb els requeriments físics necessaris per garantir a les usuàries les condicions mínimes d'intimitat.
  
El local haurà d'estar obert i proporcionar atenció a les usuàries tots els dies laborables en l'horari que a aquest efecte fixe el mateix ajuntament que, en cap cas, no podrà ser inferior a un total de 20 hores en còmput setmanal.
  
Els ajuntaments hauran de garantir que les activitats d'atenció jurídica són realitzats per lletrats/des amb formació i experiència adequats.
  
Els ajuntament adjudicataris de les ajudes hauran de posar a disposició de la Direcció General de la Dona de la Conselleria de Benestar Social la informació necessària per realitzar el seguiment i l'explotació estadística dels resultats del treball realitzat, que comprendrà nombre de sol·licituds, motiu de l'atenció, edats de les interessades i les altres dades que siguen requerides, dins del respecte a la Llei Orgànica 1/1982, Reguladora del Dret a l'Honor, a la Intimitat Personal i Familiar i a la Pròpia Imatge, a la Llei Orgànica 5/1992, Reguladora del Tractament Informatitzat de Dades de Caràcter personal i a les Normes que protegesquen el Dret a la Intimitat Personal i a la Privacitat de les Persones.
  
Amb aquesta finalitat els ajuntaments quedaran obligats a elaborar sengles memòries amb expressió de l'activitat realitzada amb periodicitat semestral, d'acord amb el model que a aquest efecte els requerirà la Direcció General de la Dona de la Conselleria de Benestar Social.
  
La Direcció General de la Dona de la Conselleria de Benestar Social exercirà les funcions de coordinació i supervisió de les accions que es realitzaran durant el desenvolupament de l'atenció jurídica, amb l'única finalitat de garantir l'homogeneïtat i eficàcia del conjunt dels respectius serveis municipals.
  
L'ajuntament serà l'únic responsable de les obligacions, econòmiques i de qualsevol altra naturalesa que adquiresca amb els/les lletrats/des que realitzen l'atenció, així com amb les usuàries i altres tercers.
  
Sisena. Durada del servei
  
L'ajuntament s'haurà de comprometre a realitzar les activitats i a prestar els serveis que es financen amb càrrec a aquesta convocatòria durant tot l'exercici de 1999.
  
Setena. Quantia de les ajudes
  
L'import màxim que es concedirà a cada juntament per subvenir la realització de les activitats que constitueixen l'objecte de finançament d'aquesta ordre serà de dos milions cinc-centes mil pessetes (2.500.000 PTA).
  
Vuitena. Termini de presentació de sol·licituds
  
El termini de presentació de sol·licituds serà de 20 dies naturals, comptadors a partir de l'endemà de la publicació d'aquesta ordre al Diari Oficial de la Generalitat Valenciana.
  
A la sol·licitud, segons el model annex II, subscrita per l'alcalde president de l'ajuntament, o per qui acredite actuar en representació de la corporació local, ajustada al model oficial, s'hi adjuntarà una memòria relativa a l'horari i condicions en què l'ajuntament es compromet a desenvolupar la prestació, així com la ubicació física proposada per a això.
  
Les sol·licituds podran ser presentades en la seu de la Direcció General de la Dona, carrer de Nàquera, 9, de València; al carrer de Garcia Andreu, 12, d'Alacant, carrer de l'Ensenyament, 10, de Castelló de la Plana, o per qualsevol dels mitjans establerts en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Si la sol·licitud no reunira els requisits i documents que s'assenyalen en aquesta base, es requerirà la corporació interessada perquè, en el termini de 10 dies esmene la falta o adjunte els documents preceptius, amb indicació que si no ho fera se li tindrà per desistida de la seua petició, d'acord amb l'establert en l'article 71, en relació amb el 76.3 de la Llei de Règim Jurídic de les Administracions Públiques.
  
Novena. Criteris per a la concessió de les subvencions
  
Les ajudes s'atorgaran per ordre de registre d'entrada de les sol·licituds que reunesquen els requisits i documents exigits per aquesta convocatòria, fins exhaurir el crèdit disponible.
  
Deu. Resolució
  
Les ajudes seran concedides per una resolució de la consellera de Benestar Social, en el termini màxim de 30 dies naturals comptadors des de la finalització del termini per a la completa presentació de la documentació requerida. Transcorregut aquest termini sense que hi haguera recaigut resolució expressa, s'entendrà desestimada la sol·licitud de concessió de l'ajuda en els termes previstos en els articles 43 i 44 de la Llei 30/1992.
  
Les resolucions de concessió de les ajudes fixaran expressament la seua quantia i incorporaran, si s'escau, les clàusules accessòries (condicions, termes o modes) als quals quede supeditada l'eficàcia.
  
La resolució es notificarà als ajuntaments interessats en els termes previstos en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Onze. Justificació i pagament de la subvenció
  
1. El pagament de la subvenció concedida es verificarà d'acord amb el següent règim:
  
a) El 40% del seu import es lliurarà immediatament, una vegada concedida la subvenció.
  
b) Un 20% s'abonarà després de l'aportació i comprovació de la documentació justificativa de l'efectiva i correcta aplicació de la suma lliurada a l'actuació objecte de la subvenció.
  
c) El 40% restant serà abonat per la Generalitat Valenciana una vegada justificada per la corporació beneficiària el compliment de l'objecte de la subvenció.
  
2. Les justificacions a què fa referència l'apartat anterior s'hauran de verificar com a màxim fins al 21 de desembre de 1999 mitjançant una certificació expedida per l'interventor municipal relativa a l'aplicació dels imports corresponents, així com de l'aportació d'una còpia compulsada dels documents acreditatius de les despeses corrents efectivament realitzades
  
Dotze. Publicitat de la subvenció concedida
  
Els ajuntaments beneficiaris de les subvencions regulades per aquestes bases estaran obligats a fer constar la col·laboració de la Conselleria de Benestar Social, Direcció General de la Dona, en tota informació, senyalització i publicitat realitzada respecte del servei d'atenció jurídica a la dona.
  
Tretze. Incompliment de les seues obligacions pels beneficiaris de la subvenció
  
L'incompliment pels beneficiaris de qualsevol dels requisits, condicions i altres circumstàncies que van produir l'atorgament de la subvenció, la variació de la finalitat per a la qual van ser concedides o la falta de manteniment del servei, donarà lloc a la incoació, per la consellera de Benestar Social a proposta de la Direcció General de la Dona, del corresponent expedient contradictori que podrà finalitzar, si s'escau, amb la resolució de deixar sense efectes la subvenció concedida i l'obligació de reintegrar les ajudes percebudes i els interessos de demora des del moment del pagament de la subvenció.
  
No obstant l'anterior, l'incompliment de les obligacions que als beneficiaris de subvencions imposen aquestes bases i, amb caràcter general el Text Refós de la Llei d'Hisenda Pública de la Generalitat Valenciana, modificada per la Llei 14/97, de 26 de desembre, produirà l'exigència de les responsabilitat que escaiguen d'acord amb la legislació vigent i de forma especial amb el que disposa el títol VI de l'esmentat text refós.
  
Catorze. Control de les ajudes
  
Escaurà a la Conselleria de Benestar Social, a través de la Direcció General de la Dona, dur a cap el control de les ajudes i el seguiment i la valoració d'aquest programa, sense perjudici de l'obligació general dels beneficiaris de sotmetre's a les actuacions de control financer que escaiguen a la Intervenció General de la Generalitat Valenciana.
  
Annex II